Wiyaala

Noella Wiyaala Nwadei (known under de stage name Wiyaala; born 22 December 1986) be a Ghanaian Afro-pop singer-songwriter wey dey sing insyd ein native language Sissala den Waala dialects den English, often dey combine all three languages within ein songs. Wiyaala dey mean "de doer" insyd de Sissala dialect. She achieve fame plus ein single "Make Me Dance" den ein androgynous image. After she make ein name insyd reality shows insyd Accra, na she establish a solo career insyd 2013 plus de hit single "Rock My Body", (na Van Calebs initiate dance move) wich win am two awards at de 2014 first edition of de All Africa Music Awards, de Most Promising Artiste insyd Africa den Revelation of The African Continent. Wiyaala sanso associate plus UNICEF Ghana den de Ministry of Gender, Children and Social Protection ein campaigns against child marriage, child poverty, health den sanitation. She headline de 15th London African Music Festival insyd London. Insyd March 2021, na she be among de Top 30 Most Influential Women insyd Music by de 3Music Awards Women's Brunch.

 Life den career 

 Early life 
Na dem born Noella Wiyaala insyd Wa, Upper West Ghana as one of four sistos wey she grow up insyd Funsi den Tumu. She get first singing lessons from ein mommie, a choir singer insyd de local church, wey na she perform ever since she dey 5 years old. Ein surname, wich she pick for a stage name, wey dey mean "de doer" insyd ein native Sisaala language. During ein late teenage years, na she play football as a midfielder. She attend Kanton Secondary School insyd Tumu, wer na she acquire a reputation for she be a tom-boy, dey play football wey na she be in demand as a dancer den entertainer insyd school productions. She sanso attend Takoradi Polytechnic wey na she study art den design .

Insyd 2018, na Wiyaala disclose insyd an interview plus Becky on de E with Becks show on Joy Prime say na she marry for four years buh she no go disclose de name of ein husby. Four people per wey be present at ein wedding; a lawyer, a judge den ein mum den dad.

 Films den television 
Wiyaala make ein TV acting debut insyd late 2013 insyd de Viasat 1 hit comedy series MultiKoloured.

Insyd February 2016 Wiyaala make ein movie debut insyd de Ghanaian feature film No Man’s Land. wey for wich na she be nominated as de Golden Discovery 2016 at de Golden Movie Awards.

 Fashion 
Na Wiyaala get nominated "Female Personality of the Year" at de 2014 Ghana's Fashion Icon Awards, plus a dress wey einself sketch den design. She dey design ein stage dresses den jewellery to showcase de culture of de people from ein home region. She sanso be recognised for ein style by winning de Best Individual Style Award at de Glitz 2015 Style Awards.

Dem recognize am for ein sense of fashion, stage dressing den style, Wiyaala be influential thru out de world plus Hong Kong's South China Morning Post cite am as a role model.

 Philanthropy 
Wiyaala make ein intentions clear to recruit, groom, den sponsor young talents from Funsi den ein surroundings as ein way of giving back to society. She build an Arts and Culture Center insyd ein community.

 Videography 
YearTitleDirectorRefAlbumOda Artists2019Feeling FreeWiyaalaSissala Goddess—2018When the Lord Get Us Ready—Sissala Goddess—2017Village SexStanley AdjeteySissala Goddess—2016Sun And MoonCharlotte AppletonWiyaala—2016LenoCharlotte AppletonWiyaala—2016Power To The People—Africa RiseAJ Nelson2015AngelCharlotte AppletonWiyaala—2015This Is Who I Am—Non-Album Single—2014AfricaStanley AjjeteyWiyaala—2014Go Go Black StarsCharlotte AppletonNon-Album Single—2013Rock My BodyCharlotte AppletonNon-Album SingleJupitaar2013Make Me DanceCharlotte AppletonNon-Album Single—

 Awards den nominations 
YearOrganisationAwardWorkResult20134syte Music Video AwardsBest DiscoveryMake Me DanceDem nominate am4syte Music Video AwardsBest Reggae/DancehallRock My BodyDem nominate am2014Bass AwardsMusic Video of the Year (Dancehall)Rock My BodyDem nominate amBass AwardsBest Collaboration (Dancehall)Rock My BodyDem nominate amBass AwardsBest Female Vocal ArtistRock My BodyDem nominate amAll Africa Music Awards (AFRIMA)Best Female Artiste in West AfricaRock My BodyDem nominate amAll Africa Music Awards (AFRIMA)Most Promising Artiste in AfricaRock My BodyShe winAll Africa Music Awards (AFRIMA)Best African Reggae, Ragga and DancehallRock My BodyDem nominate amAll Africa Music Awards (AFRIMA)Revelation of the African ContinentRock My BodyShe winNational Youth Authority GhanaYouth Achievers AwardN/AShe winSissala Prestige AwardsFemale Personality of the YearN/AShe winRadio Progress Upper West Music AwardsMusic Ambassador for the Upper WestN/AShe winGH One TV ShowBiz HonoursRevelation of 2014N/AShe win2015Vodafone Ghana Music AwardsBest Female Vocal PerformanceTinambaynyiShe winVodafone Ghana Music AwardsNew Artiste of The YearN/ADem nominate amVodafone Ghana Music AwardsAlbum of The YearWiyaalaDem nominate amVodafone Ghana Music AwardsSongwriter of The YearN/AShe winVodafone Ghana Music AwardsRecord of The YearTinambaynyiDem nominate amVodafone Ghana Music AwardsAfro-Pop Song of The YearTinambaynyiDem nominate amGlitz Style AwardsBest Individual StyleN/AShe win2016Golden Movie AwardsBest DiscoveryNo Man's LandShe win2017All Africa Music AwardsBest African RockVillage SexDem nominate am2017Ghana Women Awards HonoursYoung and GiftedN/AShe win2019Ghana music awards UK 2019Best international touring actN/AShe win
Insyd December 2024, na dem include Noella Wiyaala Nwadei on de BBC's 100 Women list.

 Tour 

 Full List of Wiyaala’s Europe Tour 2019 And Their Dates
 Wiyaala European tour 2019

 References 

 External links 

 Wiyaala at AllMusic
 Wiyaala discography at Discogs 

Category:1986 births
Category:Human
Category:Ghanaians
Category:People wey komot Upper West Region
Category:Takoradi Technical University alumni
Category:21st-century Ghanaian women singers
Category:21st-century Ghanaian singers
Category:Ghanaian singer-songwriters
Category:Ghanaian women activists
Category:Ghanaian feminists